Olwatuuka, nga wabeerawo Wazzike eyali afaayo ennyo ku mugongo gwe. Yalowozanga nti omugongo gwe mubi era nga tegusikiriza. Yagezangako okugubikka enfunda nnyingi. Olunaku olumu, yalaba Wakibe ng’ayina omukira omuwanvu ate nga mulungi. Yakwatibwa obuggya era n’abuuza Wakibe oba ng’ayinza okufuna ekitundu ku mukira gwe asobole okubikka omugongo gwe. Wakibe yeewuunya okusaba kwa Wazikke era n’amubuuza nti, “Lwaki wandiyagadde omukira gwange? Omukira gwange muwanvu nnyo era nga gunzitoowerera. Buli kiseera mba nsirittuka kumpi kwagala kugwa. Wazikke ky’ava amuddamu nti, “Naye mulungi nnyo, era guyinza okubikka omugongo gwange omubi.” Wakibe ky’ava amugamba nti, “Okukuwa omukira gwange waakiri ngukulula mu bitoomi ne mu maggwa mu kifo ky’okugukuwaako yadde ekitundu. Siyinza kukukolera kintu kyonna kiyinza kukuleetera kulabika bulungi kusinga nze.” Mu kiseera kino Wazzike obusungu bwali bujula okumutta, newankubadde nga yategeera ensonga ya Wakibe. Yamanya nti tayinza n’omulundi n’ogumu kubeera mulungi kwenkana Wakibe era kitegeera nti kyali tekyetaagisa kubeera nga ye. Yawulira ng’asanyukidde ekyo ky’ali, era yali teyeetaaga kukyusa kintu kyonna ku mubiri gwe. Ekyokuyiga ekiri mu lugero: Beera mumativu n’ekyo ky’oli, era teweegeraageranya na balala. Awo w’oli omalirawo.